הבחירות לראשות העבודה (2024)

הבחירות המקדימות לראשות מפלגת העבודה הישראלית כללו את בחירת יושב ראש המפלגה לקראת הבחירות לכנסת העשרים ושש ונערכו ב-28 במאי 2024 בין מתפקדי המפלגה. בבחירות זכה האלוף במיל' וחבר הכנסת לשעבר יאיר גולן לאחר שקיבל רוב כמעט מוחלט של הקולות עם 95.15% מהקולות מול 3 מתמודדים נוספים. גולן נבחר לתפקיד יו"ר מפלגת העבודה במקומה של מרב מיכאלי שלא התמודדה בבחירות אלו. הבחירות המקדימות נקבעו בעקבות החלטת יושבת ראש מפלגה מרב מיכאלי לפרוש בתום כהונת הכנסת ה-25. הבחירות התקיימו באופן דיגיטלי מקוון כאשר הופעל גם אתר הצבעה פיזי בסניף המפלגה בתל אביב. כעשרים אלף מתפקדים חדשים הצטרפו למפלגה לקראת הבחירות ועל פי פנקס המפלגה המספר הכולל עמד על 51,747 בוחרים. יאיר גולן – סגן הרמטכ"ל וחבר כנסת לשעבר מטעם מרצ ומטעם ישראל דמוקרטית ומרצ. גולן זכה לתמיכת נעמה לזימי וגלעד קריב, שניים מארבעת חברי הכנסת שכיהנו באותה עת מטעם מפלגת העבודה. איתי לשם – עורך דין לשעבר תושב תל אביב-יפו, המגדיר עצמו כחושף שחיתות שחותר לחשוף פרשת שוחד לכאורה בין ראש הממשלה בנימין נתניהו לרשת החברתית פייסבוק. עזי נגר – פעיל חברתי ופוליטי תושב שכונת גילה בירושלים. היה מועמד לכנסת מטעם המפלגה בבחירות לכנסת השבע עשרה (2006) והשמונה עשרה (2009) אך לא נבחר. אבי שקד – איש עסקים, מבעלי חברת 888 אחזקות. התמודד מול מיכאלי ומועמדים נוספים בבחירות לראשות העבודה ב-2021 וקיבל כ-19% מהקולות. מתנגד לאיחוד עם מרצ אותו מוביל יאיר גולן. שקד הודיע שבמידה ויבחר יעביר את ראשות המפלגה לחבר הכנסת גדי איזנקוט מהמחנה הממלכתי ויקדם אותו בתור המועמד הרשמי של העבודה לראשות הממשלה. כמו כן הודיע כי בכוונתו לתת את ראשות הממשלה בהסכם רוטציה לח"כ ערבי, שיכהן כראש ממשלה ערבי בישראל, ו-50% משרי הממשלה יהיו ערבים. כך יוכל להמריץ את הציבור הערבי בישראל להצביע בבחירות, ולהביא מהפך בניצחון על גוש הימין. שבוע לפני הבחירות, קבע בית המשפט המחוזי, בעקבות עתירה שהוגשה לו, כי תוצאות הפריימריז שיתקיימו לא יהיו סופיות, וכי יהיה עליהן לעבור אישור על ידי ועידת מפלגת העבודה. המפלגה ערערה על ההחלטה לבית המשפט העליון, ויום לפני הפריימריז, בית המשפט הפך את ההחלטה, והכריע שתוצאות הפריימריז יהיו סופיות ולא ידרשו אישור של ועידת המפלגה. רשימת המועמדים בבחירות לתפקיד יו”ר מפלגת העבודה, 9 במאי 2024, באתר מפלגת העבודה הישראלית תוצאות הבחירות ליו"ר העבודה 28.5.24, 28 במאי 2024, באתר הבמה הרעיונית של מפלגת העבודה הישראלית יאיר גולן ניצח בפריימריז ונבחר לתפקיד יו"ר מפלגת העבודה, באתר דבר העובדים בארץ ישראל, 28 במאי 2024 מורן אזולאי, מרב מיכאלי תפרוש בתום כהונת הכנסת - ומקדימה את הפריימריז לראשות העבודה, באתר ynet, 7 בדצמבר 2023 avieladmin, הודעה לבוחרת ולבוחר - הבחירות לראשות מפלגת העבודה - 28 במאי 2024, באתר מפלגת העבודה, ‏2024-05-24 חזקי ברוך, ח"כ נעמה לזימי וגלעד קריב תומכים ביאיר גולן לראשות העבודה, באתר ערוץ 7, ‏2024-03-17 איתי לשם: אתמודד על תפקיד יו"ר העבודה, באתר הבמה הרעיונית של מפלגת העבודה ציוץ של Itai Leshem ברשת החברתית אקס (טוויטר), 4 במאי 2024 ציוץ של Itai Leshem ברשת החברתית אקס (טוויטר), 26 במאי 2020 עזי נגר, עזי נגר מתמודד לראשות מפלגת העבודה בפריימריז 2024, באתר הבמה הרעיונית של תנועת העבודה, ‏28 במרץ 2024 נעה שפיגל, אבי שקד יתמודד לראשות העבודה: "חיבור עם מרצ יסכן את עתיד המפלגה", באתר הארץ, 24 באפריל 2024 אבי שקד, אבי שקד: ראש ממשלה ערבי והסכם לסיום הסכסוך עם מדינה פלסטינית, באתר הבמה הרעיונית של תנועת העבודה, 17 במאי 2024 שבוע לפריימריז במפלגת העבודה: ביהמ"ש בהחלטה דרמטית, באתר "סרוגים", 21 במאי 2024 אליהו לוקסנברג, ‏פחות מ-24 שעות לפני הפריימריז: בג"ץ קיבל את ערעור מפלגת העבודה, באתר "סרוגים", 27 במאי 2024